
 ఆయన వెళ్ళేసరికి గణపతిరాజు కాంతమ్మతో బాతాఖానీ వేస్తున్నాడు. ఆచారిని చూడగానే కాంతమ్మ గబగబాలేచి "దండాలయ్యా! రండి, రండి"అంటూ చిరునవ్వును ముఖంనిండా పులుముకుని ఆహ్వానించింది. "పౌడర్ లాగే నవ్వుకూడా నీ ముఖానికి అసలు పొసగదే" అని అందామనుకున్నాడు కానీ ఎందుకో అనలేదు. "ఏమిటిలా వచ్చారు? ఎప్పుడూ రానివారు ఇటొస్తే నాకు భయమేస్తోంది" అంది. నిజానికి ఆమెకేమీ భయంలేదు. ప్రతినెలా ఠంచనుగా పోలీసులకు మామూళ్ళు పంపించేస్తోంది. "గణపతిరాజు కోసం" "నాకోసమా!" గణపతిరాజు గుండె ఝల్లుమంది. ఈ మధ్య తాను ఏమైనా వెధవ పనులు చేశానా అని ఒక్కక్షణం ఆలోచించాడు. ఏం చేసినట్టూ గుర్తుకు రావడం లేదు. మరి తనకోసం ఎందుకొచ్చినట్టు తెలియక గింజుకు పోయాడు. "గణపతి కోసమా! ఎవరైనా పై ఆఫీసర్ వస్తే తాంబూలం కోసం వచ్చారేమోననుకున్నాను" అంది కాంతమ్మ వయ్యారాలు ఒలికిస్తూ. తాంబూలం అంటే ఆమె దృష్టిలో అమ్మాయిలన్న మాట. అక్కడ ఆడపిల్లను తాంబూలం అనే కోడ్ భాషతో పిలుస్తారని ఆచారి గ్రహించాడు. "రేయ్ గణపతీ! నీ చూపుడు వేలి ముద్రలు కావాలిరా" అని ఇక్కడ కూడా డైరెక్టుగా చెప్పాడు. "ఎందుకు సార్?" "సరితాదేవిని ఎవరు చంపారో తెలుసుకోవడానికి" అన్నాడు. గణపతిరాజుకి గుబులు పట్టుకుంది. ఇంకే కేసైనా వేలిముద్రలు ఇవ్వడానికి జంకడు. కానీ ఇది హత్యకేసు. అందునా సరితాదేవి హత్యకేసు. బెయిల్ రావడానికి కూడా ఆరునెలలు పడుతుంది. "నాకేమీ సంబంధం లేదు సార్! కావాలంటే మీరు ఎంక్వయిరీ చేసుకోండి" అంటూ కాళ్ళబేరానికి దిగాడు. "రేయ్! ఓవర్ యాక్షన్ వద్దు. నేను నిన్నిప్పుడు అరెస్ట్ చేయడానికి రాలేదు. కేవలం వేలిముద్రలు కోసం వచ్చాను. మొరాయించావనుకో ఇప్పుడే లోపల వేస్తాను" సీరియస్ గానే అన్నాడు.  ఇకలాభం లేదని తెలిసిపోయింది గణపతిరాజుకి. తాను ఎలానూ హత్య చేయలేదు గనుక వేలిముద్రలు ఇవ్వడం వల్ల వచ్చిన ఇబ్బంది ఏమీలేదు. ఇవ్వకపోతేనే ఇబ్బందులు ఎదురయ్యేటట్టు వుందని యిక ఏమీ మాట్లాడకుండా వేలిముద్రలు యిచ్చాడు. ఆచారి అక్కడ్నించి బయటపడేటప్పటికి మధ్యాహ్నమైంది. అప్పుడు కోర్టుకెళితే తప్ప హత్యా స్థలంలో దొరికినవాటిని తెచ్చుకునే వీలులేదు. అందుకే భోజనాన్ని వాయిదా వేసి కోర్టుకు వెళ్లాడు. ఫార్మాలిటీస్ పూర్తి చేశాక వస్తువులను కోర్టువారు యిచ్చారు. వాటిని తీసుకుని ఇంకా సందేహం వున్నవాళ్ళ వేలిముద్రలు కూడా సంపాదించాడు. గణపతిరాజు అసిస్టెంట్లను కూడా వదిలిపెట్టలేదు. సరితాదేవి సేవా సంస్థ మేనేజర్ వేలిముద్రలు కూడా సంపాదించాడు. తరుణ్ ని కూడా వదల్లేదు. మొత్తం అన్ని పనులూ ముగించుకుని వేలిముద్రల నిపుణుల దగ్గరకు వెళ్ళాడు. అంతా వివరంగా చెప్పాక "మిగిలిన క్లూ యిదొక్కటే. ప్లాస్టర్ వెనక వేలిముద్రలు వుండే అవకాశం వుందా?" అనడిగాడు. "మన 'అదృష్టం" అన్నాడు నిపుణుడు. "వీలైనంత త్వరలో నాకు రిజల్ట్ కావాలి. ఎస్.పి. స్వయంగా చెప్పాడు" అన్నాడు ఆచారి. అలా చెప్పకుంటే పనులు జరగవు. అందుకే చిన్న అబద్ధం ఆడాడు. "ఓ.కే.సార్!" అక్కణ్నుంచి అసంతృప్తితో బయల్దేరాడు ఆచారి. అప్పుడు వేసింది ఆకలి. టైమ్ చూసుకున్నాడు. నాలుగూ నలభై అయింది.                      * * * * * మౌనిక ఎక్కడికీ వెళ్ళటం లేదు. విజయదశమి దగ్గర పడుతోంది. అటో ఇటో నిర్ణయించుకోవాల్సిన సమయం ఆసన్నమైంది. ఈ జీవితం ఇక బాగుపడదని నమ్మి, విమలాబాయి చెప్పిన ధర్మాలను ప్రచారం చేస్తూ సన్యాసిలాగా బతకాలా? లేక తరుణ్ తో జీవితాన్ని పంచుకోవాలా అన్నది ప్రస్తుతం ఆమె ముందున్న సమస్య. కానీ వీటినేమీ ఆమె ఆలోచించడం లేదు. తరుణ్ ఈ కేసు నుంచి బయటపడతాడా లేదా అన్నదే ఆమెను ఆందోళన పరుస్తున్న విషయం. తను యిచ్చిన క్లూ పనిచేసి అసలు హంతకుడు బయటపడితే నిశ్చింత. మరి యింతవరకు ఆ విషయం సస్పెన్స్ గానే వుంది. ఆచారి దగ్గర్నుంచి ఫోన్ ఎప్పుడొస్తుందా అని కాచుక్కూర్చుని వుంది. కానీ ఫోన్ మాత్రం రాలేదు. దాంతో ఎక్కడా మనసు నిలవడం లేదు. ఇలాంటి స్థితిలో ప్రార్థన చేయడం విడ్డూరంగా అనిపించింది. అందుకనే ఎక్కడికీ పోవడంలేదు. అన్నీ మానుకుంది. గదిలో ఒంటరిగా గడుపుతోంది. ఆలోచనలు మాత్రం జపమాలలాగా కాలాన్ని తిప్పుతున్నాయి.  ఆమే కాదు - అక్కడున్న అమ్మాయిలందరి పరిస్థితి కూడా అలాగే వుంది. మిగిలిన వాళ్ళకి తరుణ్ సమస్య అంతగా పట్టకపోయినా, విజయదశమి రోజున ఏ నిర్ణయం తీసుకోవాలా అన్న సందిగ్ధత వాళ్ళని వెంటాడుతోంది. ఏదో మొక్కుబడిగా తమ పనులు చేస్తున్నా మనసు మాత్రం మదనపడుతోంది. కైవల్య తప్ప మౌనికను ఎవరూ డిస్టర్బ్ చేయడంలేదు. కైవల్య బలవంతంగా మౌనికను భోజనానికి తీసుకెళుతుంది. ఏవో నాలుగు ముద్దలు తిని లేచి వచ్చేస్తోంది మౌనిక. అందుకే ఆమె ప్రస్తుతం బాగా సన్నబడింది. అప్పుడు టైం పదకొండు గంటలయింది. టిఫిన్ తినాలని అనిపించక మౌనిక అలానే పడుకుని వుంది. అలా వుత్తిగానే పడుకోవడం ఇబ్బందిగా అనిపించి అప్పటికీ పేపర్ చదవాలని విశ్వప్రయత్నం చేసింది గానీ మనసు నిలకడగా వుండటం లేదు. సరితాదేవి హత్య కేసులో మలుపు అన్న హెడ్డింగ్ తో ఏదయినా వార్త వుందేమో చూసిందిగానీ అలాంటి వార్త లేదు. ఆచారి ఏమయ్యాడో, తను చెప్పిన క్లూని ఆధారం చేసుకుని హంతకుల్ని గుర్తించాడో లేదోనన్న టెన్షన్ ఆమెకు పిచ్చెక్కిస్తోంది. పేపర్ అలా పక్కన పడేసి కళ్ళు మూసుకుంది. అయిదు నిమిషాలు పడుకుందిగానీ అలానూ వుండలేకపోయింది. తిరిగి పేపర్ ని తీసుకుని ఏవో నాలుగు ముక్కల్ని నములుతున్నట్లు చదువుతోంది.

 aayana vellesariki ganapatiraju kaantammatho baataakhaanii vestunnadu. aachaarini chudagaane kantamma gabagabalechi "dandalayya! randi, randi"antuu chirunavvunu mukhamninda pulumukuni aahvaaninchindi. "pouder lage navvukuda nee mukhaniki asalu posagade" ani andaamanukunnaadu cony enduko analedu. "emitila vachaaru? eppuduu raanivaaru itoste naaku bhayamestondi" andi. nijaaniki aamekemi bhayamledu. pratinela tanchanugaa polisulaku maamoollu pampinchestondi. "ganapatiraju kosam" "nakosama!" ganapatiraju gunde jhallumandi. ee madhya taanu emaina vedhava panulu chesana ani okkakshanam aalochinchaadu. yem chesinattu gurtuku ravadam ledu. mari tanakosam endukochinattu teliyaka ginjuku poyadu. "ganapati kosama! evaraina pai afficer vaste taambuulam kosam vacharemonanukunnaanna" andi kantamma vayyaaraalu olikistuu. taambuulam ante aame drushtilo ammayilanna maata. akkada aadapillanu taambuulam ane kod bhaashato pilustaarani aachaari grahinchaadu. "rey ganapatii! nee chuupudu veli mudralu kavalira" ani ikkada kuudaa directuga cheppaadu. "enduku sar?" "saritaadevini evaru champaro telusukovadaaniki" annadu. ganapatiraajuki gubulu pattukundi. inke kesaina velimudralu ivvadaaniki jankadu. cony idhi hatyakesu. anduna saritadevi hatyakesu. beyil raavadaaniki kuudaa aarunelalu padutundi. "nakemi sambandham ledu sar! kavalante meeru enkvairy chesukondi" antuu kaallaberaaniki digaadu. "rey! ovar action vaddu. nenu ninnippudu arest cheyadaaniki raledu. kevalam velimudralu kosam vachanu. morayinchavanuko ippude lopala vestaanu" seerius gaane annadu.  ikalaabham ledani telisipoyindi ganapatiraajuki. taanu elaanuu hatya cheyaledu ganuka velimudralu ivvadam valla vachina ibbandi emeeledu. ivvakapothene ibbandulu edurayyetattu vundani yika emi matladakunda velimudralu yichadu. aachaari akkadninchi bayatapadetappatiki madhyaahnamaindi. appudu kortukelite tappa hatya sthalamlo dorikinavaatini tecchukune veeluledu. anduke bhojanaanni vaayidaa vesi kortuku vellaadu. formalities puurti chesaka vastuvulanu kortuvaaru yichaaru. vaatini teesukuni inka sandeham vunnavalla velimudralu kuudaa sampaadinchaadu. ganapatiraju asistentlanu kuudaa vadilipettaledu. saritadevi seva samstha manager velimudralu kuudaa sampaadinchaadu. tarun ni kuudaa vadalledu. mottam anni panuluu muginchukuni velimudrala nipunula daggaraku vellaadu. antaa vivaramgaa cheppaka "migilina klu yidokkate. plaster venaka velimudralu vunde avakaasam vunda?" anadigaadu. "mana 'adrushtam" annadu nipunudu. "veelainanta twaralo naaku riselt kavali. es.pi. swayamgaa cheppaadu" annadu aachaari. alaa cheppakunte panulu jaragavu. anduke chinna abaddham aadaadu. "oo.kee.sar!" akkannunchi asantruptito bayalderaadu aachaari. appudu vesindi aakali. time chusukunnadu. naaluguu nalabhai ayindi.                      * * * * * mounika ekkadiki vellatam ledu. vijayadasami daggara padutondi. ato ito nirnayinchukovalsina samayam aasannamaindi. ee jeevitam ika bagupadadani nammi, vimalabai cheppina dharmalanu prachaaram chestu sanyasilaga batakala? leka tarun thoo jeevitaanni panchukovala annadi prastutam aame mundunna samasya. cony veetinemi aame aalochinchadam ledu. tarun ee kesu nunchi bayatapadatada leda annade aamenu aandolana parustunna vishayam. tanu yichina klu panichesi asalu hantakudu bayatapadithe nischinta. mari yintavaraku aa vishayam suspens gaane vundi. aachaari daggarnunchi fon eppudostundaa ani kaachukkuurchuni vundi. cony fon maatram raledu. daamto ekkada manasu nilavadam ledu. ilanti sthitilo praarthana cheyadam vidduuramgaa anipinchindi. andukane ekkadiki povadamledu. annee maanukundi. gadilo ontarigaa gaduputondi. aalochanalu maatram japamalalaga kaalaanni tipputunnaayi.  aame kaadu - akkadunna ammayilandari paristhiti kuudaa alaage vundi. migilina vaallaki tarun samasya antagaa pattakapoyina, vijayadasami rojuna e nirnayam teesukovala anna sandigdhata vaallani ventaadutondi. edho mokkubadigaa tama panulu chestunna manasu maatram madanapadutondi. kaivalya tappa mounikanu evaruu disterb cheyadamledu. kaivalya balavantamgaa mounikanu bhojananiki teesukelutundi. evo naalugu muddalu tini lechi vachestondi mounika. anduke aame prastutam baga sannabadindi. appudu taim padakondu gantalayindi. tiffin tinaalani anipinchaka mounika alaane padukuni vundi. alaa vuttigaane padukovadam ibbandigaa anipinchi appatikee paper chadavalani vishwaprayatnam chesindi gaanee manasu nilakadagaa vundatam ledu. saritadevi hatya kesulo malupu anna headding thoo edayina vaarta vundemo chusindigaanii alanti vaarta ledu. aachaari emayyado, tanu cheppina kluni aadhaaram chesukuni hantakulni gurtinchado ledonanna tension aameku picchekkistondi. paper alaa pakkana padesi kallu moosukundi. ayidu nimishaalu padukundigaanii alaanuu vundalekapoyindi. tirigi paper ni teesukuni evo naalugu mukkalni namulutunnatlu chaduvutondi.